title: Решение (EС) 2015/2288 на Съвета от 30 ноември 2015 година относно финансовите вноски, които трябва да бъдат платени от държавите-членки за финансиране на Европейския фонд за развитие, включително горната граница за 2017 г., сумата за 2016 г., първата част от вноската за 2016 г. и индикативна необвързваща прогноза за очаквания годишен размер на вноските за годините 2018 и 2019

text:
               9.12.2015

               BG

               Официален вестник на Европейския съюз

               L 323/8

         РЕШЕНИЕ (EС) 2015/2288 НА СЪВЕТА
   от 30 ноември 2015 година
   относно финансовите вноски, които трябва да бъдат платени от държавите-членки за финансиране на Европейския фонд за развитие, включително горната граница за 2017 г., сумата за 2016 г., първата част от вноската за 2016 г. и индикативна необвързваща прогноза за очаквания годишен размер на вноските за годините 2018 и 2019
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз и Договора за функционирането на Европейския съюз,
   като взе предвид Вътрешното споразумение между представителите на правителствата на държавите — членки на Европейския съюз, заседаващи в рамките на Съвета, относно финансирането на помощта от Европейския съюз съгласно многогодишната финансова рамка за периода 2014—2020 г. в съответствие със Споразумението за партньорство АКТБ—ЕС и за разпределението на финансовата помощ за отвъдморските страни и територии, за които се прилага част четвърта от Договора за функционирането на Европейския съюз (1) („Вътрешното споразумение“), и по-специално член 7 от него,
   като взе предвид Регламент (ЕС) 2015/323 на Съвета от 2 март 2015 г. относно Финансовия регламент, приложим за 11-ия Европейски фонд за развитие (2) („Финансовият регламент за 11-ия ЕФР“), и по-специално член 21, параграф 2 от него,
   като взе предвид предложението на Европейската комисия,
   като има предвид, че:

               (1)

               В съответствие с процедурата, предвидена в членове 21—24 от Финансовия регламент за 11-ия ЕФР, Комисията представя предложение за определяне на горната граница на годишната сума на вноската от държавите-членки за 2017 г., сумата на вноската за 2016 г., размера на първата част от вноската за 2016 г. и индикативна необвързваща прогноза за вноските за 2018 и 2019 г.

               (2)

               В съответствие с член 52 от Финансовия регламент за 11-ия ЕФР Европейската инвестиционна банка (ЕИБ) изпрати на Комисията актуализираните си прогнози за поетите задължения и за плащанията по инструментите, които управлява.

               (3)

               В член 22, параграф 1 от Финансовия регламент за 11-ия ЕФР се предвижда, че поканите за вноски първо усвояват сумите, предвидени за предходни ЕФР. Затова следва да се отправи покана за внасяне на средства по 10-ия ЕФР.

               (4)

               На 10 ноември 2014 г. Съветът прие решение, с което определи горната граница на годишната сума на вноските на държавите-членки за ЕФР за 2016 г. на 3 350 000 000 EUR за Комисията и на 250 000 000 EUR за ЕИБ.

               (5)

               В съответствие с член 1, втора алинея от Решение 2013/759/EС на Съвета (3) вноските на държавите-членки, посочени в член 1, параграф 2, буква а) от вътрешните споразумения за 8-ия, 9-ия и 10-ия ЕФР, съответно трябва да се намалят след влизането в сила на Вътрешното споразумение за 11-ия ЕФР. Намалението ще има въздействие върху вноските на държавите-членки за 2015 г., 2016 г. и 2017 г. съгласно варианта за корекция, избран от всяка държава-членка,

         ПРИЕ НАСТОЯЩОТО РЕШЕНИЕ:
   Член 1
   Горната граница на годишния размер на вноските за ЕФР на държавите-членки за 2017 г. се определя на 3 850 000 000 EUR за Комисията и на 150 000 000 EUR за ЕИБ.
   Член 2
   Годишната сума на вноските на държавите-членки за ЕФР за 2016 г. се определя на 3 600 000 000 EUR. Тя обаче се разделя на 3 450 000 000 EUR за Комисията и на 150 000 000 EUR за ЕИБ.
   Член 3
   Отделните вноски за ЕФР, които държавите-членки трябва да платят на Комисията и на ЕИБ като първа част от вноската за 2016 г., са посочени в приложението към настоящото решение.
   Плащанията на посочените вноски могат да бъдат комбинирани с корекции, свързани с прилагането на приспадането на средствата, за които са поети задължения съгласно Решение 2013/759/ЕС, в съответствие с план за корекции, съобщен на Комисията от всяка държава-членка при приемането на третата част от вноската за 2015 г.
   Член 4
   Индикативната прогноза на очаквания годишен размер на вноските за 2018 г. се определя на 4 150 000 000 EUR за Комисията и 250 000 000 EUR за ЕИБ и за 2019 г. — на 4 150 000 000 EUR за Комисията и 300 000 000 EUR за ЕИБ.
   Член 5
   Настоящото решение влиза в сила в деня на приемането му.

      Съставено в Брюксел на 30 ноември 2015 година.

            За Съвета

            Председател

         É. SCHNEIDER

      (1)  ОВ L 210, 6.8.2013 г., стр. 1.

      (2)  ОВ L 58, 3.3.2015 г., стр. 17.

      (3)  Решение 2013/759/ЕС на Съвета от 12 декември 2013 г. относно преходните мерки за управление на ЕФР за периода от 1 януари 2014 г. до влизането в сила на 11-ия Европейски фонд за развитие (ОВ L 335, 14.12.2013 г., стр. 48).

      ПРИЛОЖЕНИЕ

                  ДЪРЖАВИ-ЧЛЕНКИ

                  Индекс за 10-ия ЕФР в %

                  Първа част от вноската за 2016 г.

                  Платена на ЕИБ 10-и ЕФР

                  Платена на Комисията 10-и ЕФР

                  Общо

                  АВСТРИЯ

                  2,41

                  0,00

                  42 175 000,00

                  42 175 000,00

                  БЕЛГИЯ

                  3,53

                  0,00

                  61 775 000,00

                  61 775 000,00

                  БЪЛГАРИЯ

                  0,14

                  0,00

                  2 450 000,00

                  2 450 000,00

                  КИПЪР

                  0,09

                  0,00

                  1 575 000,00

                  1 575 000,00

                  ЧЕШКА РЕПУБЛИКА

                  0,51

                  0,00

                  8 925 000,00

                  8 925 000,00

                  ДАНИЯ

                  2,00

                  0,00

                  35 000 000,00

                  35 000 000,00

                  ЕСТОНИЯ

                  0,05

                  0,00

                  875 000,00

                  875 000,00

                  ФИНЛАНДИЯ

                  1,47

                  0,00

                  25 725 000,00

                  25 725 000,00

                  ФРАНЦИЯ

                  19,55

                  0,00

                  342 125 000,00

                  342 125 000,00

                  ГЕРМАНИЯ

                  20,50

                  0,00

                  358 750 000,00

                  358 750 000,00

                  ГЪРЦИЯ

                  1,47

                  0,00

                  25 725 000,00

                  25 725 000,00

                  УНГАРИЯ

                  0,55

                  0,00

                  9 625 000,00

                  9 625 000,00

                  ИРЛАНДИЯ

                  0,91

                  0,00

                  15 925 000,00

                  15 925 000,00

                  ИТАЛИЯ

                  12,86

                  0,00

                  225 050 000,00

                  225 050 000,00

                  ЛАТВИЯ

                  0,07

                  0,00

                  1 225 000,00

                  1 225 000,00

                  ЛИТВА

                  0,12

                  0,00

                  2 100 000,00

                  2 100 000,00

                  ЛЮКСЕМБУРГ

                  0,27

                  0,00

                  4 725 000,00

                  4 725 000,00

                  МАЛТА

                  0,03

                  0,00

                  525 000,00

                  525 000,00

                  НИДЕРЛАНДИЯ

                  4,85

                  0,00

                  84 875 000,00

                  84 875 000,00

                  ПОЛША

                  1,30

                  0,00

                  22 750 000,00

                  22 750 000,00

                  ПОРТУГАЛИЯ

                  1,15

                  0,00

                  20 125 000,00

                  20 125 000,00

                  РУМЪНИЯ

                  0,37

                  0,00

                  6 475 000,00

                  6 475 000,00

                  СЛОВАКИЯ

                  0,21

                  0,00

                  3 675 000,00

                  3 675 000,00

                  СЛОВЕНИЯ

                  0,18

                  0,00

                  3 150 000,00

                  3 150 000,00

                  ИСПАНИЯ

                  7,85

                  0,00

                  137 375 000,00

                  137 375 000,00

                  ШВЕЦИЯ

                  2,74

                  0,00

                  47 950 000,00

                  47 950 000,00

                  ОБЕДИНЕНО КРАЛСТВО

                  14,82

                  0,00

                  259 350 000,00

                  259 350 000,00

                  ОБЩО EС-27

                  100,00

                  0,00

                  1 750 000 000,00

                  1 750 000 000,00


title: Решение на Съвета от 13 април 1989 година относно приемане на Резолюция № 46 относно съответствието на контейнерите със стандартите за транспорт на стоки с митнически печати

text:
Важна правна забележка

|

31989D0285

Официален вестник n° L 111 , 22/04/1989 стр. 0039 - 0040 специално финландско издание: глава 2 том 7 стр. 0033  специално шведско издание: глава 2 том 7 стр. 0033  специално чешко издание глава 02 том 04 стр. 72  - 73 специално испанско издание глава 02 том 04 стр. 72  - 73 специално унгарско издание глава 02 том 04 стр. 72  - 73 специално литвийско издание глава 02 том 04 стр. 72  - 73 LV.ES глава 02 том 04 стр. 72  - 73 MT.ES глава 02 том 04 стр. 72  - 73 PL.ES глава 02 том 04 стр. 72  - 73 SK.ES глава 02 том 04 стр. 72  - 73 специално словенско издание глава 02 том 04 стр. 72  - 73

		19890413Решение на Съветаот 13 април 1989 годинаотносно приемане на Резолюция № 46 относно съответствието на контейнерите със стандартите за транспорт на стоки с митнически печати(89/285/ЕИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност, и по-специално член 113 от него,като взе предвид предложението на Комисията,като има предвид, че Резолюция № 46, приета на 20 ноември 1987 г. от групата експерти по митническите въпроси, свързани с транспорта на Икономическата комисия за Европа (ИКЕ), съдържа мерки, ефектът от които, от една страна, е да осигури правилно прилагане на Митническата конвенция относно международния превоз на стоки под покритието на карнети ТИР (Конвенция ТИР от 1975 г.), и от друга страна, да позволи всяка измама, която може да бъде извършена поради несъответствието на контейнерите със стандартите, прилагани за транспорт на стоки с митнически печат, да бъде предотвратена или разкрита;като има предвид, че въпросната резолюция може да бъде приета от Общността с незабавен ефект,РЕШИ:Член 1Резолюция № 46 относно съответствието на контейнерите със стандартите за транспорт на стоки с митнически печат се приема от страна на Общността с незабавен ефект.Текстът на резолюцията е приложен към настоящото решение.Член 2Председателят на Съвета определя лицето, упълномощено да нотифицира Изпълнителния секретар на Икономическата комисия за Европа за приемането на Резолюция № 46 от Общността с незабавен ефект.Съставено в Люксембург на 13 април 1989 година.За СъветаПредседателP. Solbes--------------------------------------------------19890413МЕРКИ ЗА ОСИГУРЯВАНЕ НА ПОСТОЯННОТО СЪОТВЕТСТВИЕ СЪС СТАНДАРТИТЕ ЗА ТРАНСПОРТ НА СТОКИ С МИТНИЧЕСКИ ПЕЧАТИРЕЗОЛЮЦИЯ № 46приета на 20 декември 1987 година от групата експерти по митническите въпроси, свързани с транспортаГРУПАТА ЕКСПЕРТИ ПО МИТНИЧЕСКИТЕ ВЪПРОСИ, СВЪРЗАНИ С ТРАНСПОРТА,като взе предвид същността на разпоредбите на членове 13 и 14 от Митническата конвенция относно международния превоз на стоки под покритието на карнети ТИР (Конвенция ТИР от 1975 г.) и приложение 7 от нея,като има предвид необходимостта от постоянно съответствие на контейнерите със стандартите за транспорт на стоки с митнически печати;ПРЕПОРЪЧВА на договарящите се страни по Конвенцията ТИР от 1975 г. следните мерки за осигуряване на постоянно съответствие на контейнерите със стандартите за транспорт на стоки с митнически печат (членове 13 и 14 и приложение 7 от Конвенцията ТИР от 1975 г.);1. Когато един контейнер има сериозен дефект и следователно повече не отговаря на стандартите, по които той е одобрен за транспорт с митнически печат, митниците следва да нотифицират страната, отговорна за контейнера, и да предоставят възможността да възстанови контейнера до състоянието, което потвърждава неговото одобрение, ако това може да се извърши експедитивно. След съответните поправки на контейнера той може да продължи своя път с митнически печат. Ако контейнерът не е добре ремонтиран или отговорната страна предпочита контейнерът да бъде поправен в друга страна, в която е издадено одобрението на контейнера, митниците следва да:а) отказват запечатване и транспортно разрешение, ако е необходимо запечатване; илиб) изваждат контейнера от обращение и претоварват съдържанието на друго транспортно средство; илив) разрешават контейнерът да продължи по-нататък при подходящи процедури, които не предвиждат никакъв риск от ограбване или загуба или увреждане на съдържанието на контейнера, като дефектът се отбелязва на транспортните документи.Ако се сметне за необходимо, за да се осигури, че контейнерът ще бъде добре поправен, митниците изискват дефектът да е посочен на транзитния документ.2. Когато митницата поиска махане на табелката за одобрение, или когато е открит сериозен дефект в серия контейнери, който ги прави несъответстващи повече на стандартите, по които те са одобрени за транспорт с митнически печат, одобряващите органи, или където е целесъобразно, митническата администрация, отговорна за одобрението, ще бъде съответно нотифицирана. Истинските сертифициращи органи ще бъдат канени да участват в процеса на повторна сертификация, когато той се прави извън територията на договарящата страна.Забележка:Ще се смята, че един контейнер има сериозен дефект, ако:а) стоките могат да бъдат извадени от или вкарани в запечатаната част на контейнера, без да се оставят очевидни следи от подправяне или без разрушаване на митническия печат;б) митническите печати не могат просто и ефективно да се фиксират към контейнера;в) съдържа скрити места, където могат да се крият стоки;г) местата за държане на стоки не са лесно достъпни за митническа проверка.ИЗИСКВА договарящите се страни да нотифицират Изпълнителния секретар на Икономическата комисия за Европа, ако е възможно до 1 юли 1988 г., дали приемат тази резолюция;ИЗИСКВА Изпълнителният секретар да разпространи отговорите, получени от правителствата.--------------------------------------------------


title: Решение (ЕС) 2016/811 на Европейската централна банка от 28 април 2016 година за изменение на Решение ЕЦБ/2014/34 относно мерки по отношение на целеви дългосрочни операции по рефинансиране (ЕЦБ/2016/11)

text:
                  21.5.2016

                  BG

                  Официален вестник на Европейския съюз

                  L 132/129

            РЕШЕНИЕ (ЕС) 2016/811 НА ЕВРОПЕЙСКАТА ЦЕНТРАЛНА БАНКА
      от 28 април 2016 година
      за изменение на Решение ЕЦБ/2014/34 относно мерки по отношение на целеви дългосрочни операции по рефинансиране (ЕЦБ/2016/11)
      УПРАВИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
      като взе предвид Договора за функционирането на Европейския съюз, и по-специално член 127, параграф 2, първо тире от него,
      като взе предвид Устава на Европейската система на централните банки и на Европейската централна банка, и по-специално член 3.1, първо тире, член 12.1, член 18.1, второ тире и член 34.1, второ тире от него,
      като взе предвид Насоки (ЕС) 2015/510 на Европейската централна банка от 19 декември 2014 г. относно прилагането на рамката на паричната политика на Евросистемата (ЕЦБ/2014/60) (1),
      като има предвид, че:

                  (1)

                  Съгласно член 1, параграф 4 от Насоки (ЕС) 2015/510 (ЕЦБ/2014/60) Управителният съвет може по всяко време да променя средствата, инструментите, изискванията, критериите и процедурите за изпълнение на операциите по паричната политика на Евросистемата.

                  (2)

                  На 29 юли 2014 г. в стремежа си да изпълни задачата си да поддържа ценовата стабилност и в контекста на мерките, насочени към усъвършенстване на функционирането на трансмисионния механизъм на паричната политика чрез подпомагане на кредитирането на реалната икономика, Управителният съвет прие Решение ЕЦБ/2014/34 (2). В това решение се предвиди в продължение на две години да бъдат извършвани поредица целеви дългосрочни операции по рефинансиране (ЦДОР).

                  (3)

                  На 10 март 2016 г., с цел да укрепи нерестриктивната позиция на паричната политика на ЕЦБ и за да засили трансмисията на паричната политика чрез по-нататъшно стимулиране на кредитирането на банките на реалната икономика, Управителният съвет реши да извърши нова поредица от четири целеви дългосрочни операции по рефинансиране (ЦДОР-II). Условията за тези ЦДОР-II ще бъдат уредени в отделно решение. С цел да се даде възможност на институциите да погасят заетите по ЦДОР суми и да заемат по ЦДОР-II, Управителният съвет реши да въведе през юни 2016 г. допълнителна възможност за доброволно погасяване за всички непогасени ЦДОР.

                  (4)

                  Освен това Управителният съвет реши, че спрямо участниците, подали необходимите данни за изчисляване на задължителното предсрочно погасяване през септември 2016 г., няма да се прилагат допълнителни задължения за отчетност.

                  (5)

                  С цел на кредитните институции да се предостави достатъчно време да извършат оперативна подготовка за първата ЦДОР-II, настоящото решение следва да влезе в сила своевременно.

                  (6)

                  Поради това Решение ЕЦБ/2014/34 следва да бъде съответно изменено,

            ПРИЕ НАСТОЯЩОТО РЕШЕНИЕ:
      Член 1
      Изменения
      Решение ЕЦБ/2014/34 се изменя, както следва:

                  1.

                  Член 6 се заменя със следното:
                  „Член 6
                  Предсрочно погасяване
                  1.   Без да се засяга параграф 2, след изтичането на 24 месеца след всяка ЦДОР участниците имат възможността на всеки шест месеца да прекратят ЦДОР или да намалят сумата по тях преди падежа. Датите за предсрочно погасяване съвпадат с деня на сетълмента на основна операция по рефинансиране на Евросистемата съгласно определеното от Евросистемата.
                  2.   Участниците имат и възможността да прекратят ЦДОР или да намалят сумата по тях преди падежа на дата, която съвпада с деня на сетълмента на първата ЦДОР, извършена съгласно Решение (ЕС) 2016/810 на Европейската централна банка (ЕЦБ/2016/10) (*). За да се възползва от процедурата за предсрочно погасяване на тази първа дата за предсрочно погасяване, участникът уведомява съответната НЦБ относно намерението си да извърши погасяване съгласно процедурата за предсрочно погасяване на датата за предсрочно погасяване поне три седмици преди датата за това предсрочно погасяване. Уведомлението става задължително за участника три седмици преди датата за предсрочно погасяване, посочена в него. За избягване на съмнения допълнителната квота на заети средства, отпусната за тази ЦДОР, която се извършва през юни 2016 г. и се изчислява съгласно член 4, параграф 3, се определя въз основа на сумите, заети по време на ЦДОР, извършени от март 2015 г. насетне, без да се приспадат сумите, погасени на първата дата за предсрочно погасяване.
                  3.   По отношение на всички други дати за погасяване, за да се възползва от процедурата за предсрочно погасяване, участникът уведомява съответната НЦБ относно намерението си да извърши погасяване съгласно процедурата за предсрочно погасяване на датата за предсрочно погасяване поне две седмици преди датата за това предсрочно погасяване. Уведомлението става задължително за участника две седмици преди датата за предсрочно погасяване, посочена в него.
                  4.   Ако до датата на погасяване участникът не плати изцяло или частично сумата, дължима съгласно процедурата за предсрочно погасяване, може да му бъде наложенa имуществена санкция. Приложимата имуществена санкция се изчислява в съответствие с приложение VII към Насоки (ЕС) 2015/510 на Европейската централна банка (ЕЦБ/2014/60) (**) и съответства на имуществената санкция, която се прилага за неизпълнение на задълженията за адекватно обезпечаване и сетълмент на сумата, която е разпределена на контрагента по отношение на обратните сделки за целите на паричната политика. Налагането на имуществена санкция не засяга правото на НЦБ да използва средствата за правна защита в случай на неизпълнение, предвидени в член 166 от Насоки (ЕС) 2015/510 (ЕЦБ/2014/60).

                     (*)  Решение (ЕС) 2016/810 на Европейската централна банка от 28 април 2016 година относно втора поредица от целеви дългосрочни операции по рефинансиране (ЕЦБ/2016/10) (ОВ L 132, 21.5.2016 г., стр. 107)."

                     (**)  Насоки (ЕС) 2015/510 на Европейската централна банка от 19 декември 2014 година относно прилагането на рамката на паричната политика на Евросистемата (ЕЦБ/2014/60) (ОВ L 91, 2.4.2015 г., стр. 3).“"

                  2.

                  В член 7 параграфи 1 и 2 се заменят със следното:
                  „1.   Участниците в ЦДОР, чието общо допустимо нетно кредитиране през периода от 1 май 2014 г. до 30 април 2016 г. е под приложимия за тях референтен показател към 30 април 2016 г., са длъжни да погасят изцяло първоначално и допълнително заетите от тях средства по ЦДОР на 28 септември 2016 г., освен ако Евросистемата определи друга алтернативна дата. Приложение I съдържа техническите изчисления.
                  2.   Ако общият размер на заетите от един участник средства спрямо допълнителната му квота в ЦДОР, извършени от март 2015 г. до юни 2016 г., надхвърля допълнителната квота, изчислена към референтния месец на разпределяне април 2016 г., сумата на заетите в повече допълнителни средства е дължима на 28 септември 2016 г., освен ако Евросистемата определи друга алтернативна дата. Приложение I съдържа техническите изчисления.“

                  3.

                  В член 7 параграф 5 се заменя със следното:
                  „5.   Ако до датата на погасяване участникът не плати изцяло или частично сумата, дължима съгласно процедурата за задължително предсрочно погасяване, може да му бъде наложенa имуществена санкция. Приложимата имуществена санкция се изчислява в съответствие с приложение VII към Насоки (ЕС) 2015/510 (ЕЦБ/2014/60) и съответства на имуществената санкция, която се прилага при неизпълнение на задълженията за адекватно обезпечаване и сетълмент на сумата, която е разпределена на контрагента по отношение на обратните сделки за целите на паричната политика. Налагането на имуществена санкция не засяга правото на НЦБ да използва средствата за правна защита в случай на неизпълнение, предвидени в член 166 от Насоки (ЕС) 2015/510 (ЕЦБ/2014/60).“

                  4.

                  В член 8 параграф 4 се заменя със следното:
                  „4.   Ако участва в ЦДОР и докато има непогасен кредит по ЦДОР, институцията е длъжна да предоставя попълнени образци за отчитане на данни всяко тримесечие в съответствие с параграф 1 до момента, в който са подадени всички данни, необходими за определяне на задължението за задължително погасяване съгласно член 7.“

                  5.

                  В член 8 параграф 8 се заменя със следното:
                  „8.   Освен ако е погасил всички непогасени суми по ЦДОР съгласно член 6, параграф 2, всеки участник е длъжен да извършва годишна проверка за точност по отношение на данните, отчитани в съответствие с параграф 1. Тази проверка, която може да бъде направена в контекста на годишния одит, може да се извърши от външен одитор. Вместо да използват услугите на външен одитор, участниците могат да планират еквивалентни мерки, одобрени от Евросистемата. НЦБ на участника се уведомява за резултата от проверката. В случай на участие в група за ЦДОР резултатите се споделят с НЦБ на членовете на групата за ЦДОР. По искане на НЦБ на участника подробните резултати от проверките, извършени съгласно настоящия параграф, се предоставят на тази НЦБ, а в случай на участие в група впоследствие се споделят с НЦБ на членовете на групата за ЦДОР.“

            Член 2
      Влизане в сила
      Настоящото решение влиза в сила на 3 май 2016 г.

         Съставено във Франкфурт на Майн на 28 април 2016 година.

               Председател на ЕЦБ

            Mario DRAGHI

         (1)  ОВ L 91, 2.4.2015 г., стр. 3.

         (2)  Решение ЕЦБ/2014/34 от 29 юли 2014 г. относно мерки по отношение на целеви дългосрочни операции по рефинансиране (ОВ L 258, 29.8.2014 г., стр. 11).


title: Решение (ЕС) 2015/1791 на Съвета от 5 октомври 2015 година за назначаване на заместник-член от Италия в Комитета на регионите

text:
               7.10.2015

               BG

               Официален вестник на Европейския съюз

               L 260/27

         РЕШЕНИЕ (ЕС) 2015/1791 НА СЪВЕТА
   от 5 октомври 2015 година
   за назначаване на заместник-член от Италия в Комитета на регионите
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 305 от него,
   като взе предвид предложението на правителството на Италия,
   като има предвид, че:

               (1)

               На 26 януари, 5 февруари и 23 юни 2015 г. Съветът прие решения (ЕС) 2015/116 (1), (ЕС) 2015/190 (2) и (ЕС) 2015/994 (3) за назначаване на членовете и заместник-членовете на Комитета на регионите за периода от 26 януари 2015 г. до 25 януари 2020 г.

               (2)

               След изтичането на мандата на г-н Onofrio INTRONA се освободи едно място за заместник-член на Комитета на регионите,

         ПРИЕ НАСТОЯЩОТО РЕШЕНИЕ:
   Член 1
   Назначава се за заместник-член на Комитета на регионите за остатъка от мандата, а именно до 25 януари 2020 г.:

               —

               г-н Roberto CIAMBETTI, Consigliere e Presidente del Consiglio regionale della Regione Veneto

         Член 2
   Настоящото решение влиза в сила в деня на приемането му.

      Съставено в Люксембург на 5 октомври 2015 година.

            За Съвета

            Председател

         N. SCHMIT

      (1)  ОВ L 20, 27.1.2015 г., стр. 42.

      (2)  ОВ L 31, 7.2.2015 г., стр. 25.

      (3)  ОВ L 159, 25.6.2015 г., стр. 70.


title: Решение (ОВППС) 2016/2231 на Съвета от 12 декември 2016 година за изменение на Решение 2010/788/ОВППС относно ограничителни мерки по отношение на Демократична република Конго

text:
               12.12.2016

               BG

               Официален вестник на Европейския съюз

               LI 336/7

         РЕШЕНИЕ (ОВППС) 2016/2231 НА СЪВЕТА
   от 12 декември 2016 година
   за изменение на Решение 2010/788/ОВППС относно ограничителни мерки по отношение на Демократична република Конго
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 20 декември 2010 г. Съветът прие Решение 2010/788/ОВППС (1).

               (2)

               На 17 октомври 2016 г. Съветът прие заключения, в които изрази дълбока загриженост за политическата ситуация в Демократична република Конго (ДРК). По-конкретно Съветът категорично осъди актовете на крайно насилие, извършени на 19 и 20 септември в Киншаса, като отбеляза, че те са довели до допълнително влошаване на положението на безизходица в страната, поради факта, че не е била обявена дата за провеждане на президентските избори в рамките на конституционния срок 20 декември 2016 г.

               (3)

               Съветът изтъкна, че с цел да осигури благоприятна обстановка за провеждането на диалога и изборите, правителството на ДРК следва да поеме ясен ангажимент да следи за зачитането на правата на човека и принципите на правовата държава и да прекрати инструментализирането на правосъдието. Освен това Съветът призова всички участници да отхвърлят използването на насилие.

               (4)

               Съветът отбеляза също, че е готов да използва всички средства, с които разполага, включително налагането на ограничителни мерки срещу лицата, които са отговорни за тежки нарушения на правата на човека, които подтикват към насилие или възпрепятстват намирането на консенсусен и мирен изход от кризата при зачитане на стремежа на народа на ДРК да избере своите представители.

               (5)

               Във връзка с това Решение 2010/788/ОВППС следва да бъде съответно изменено.

               (6)

               Необходими са допълнителни действия на Съюза за изпълнение на определени мерки,

         ПРИЕ НАСТОЯЩОТО РЕШЕНИЕ:
   Член 1
   Решение 2010/788/ОВППС се изменя, както следва:

               1)

               Член 3 се заменя със следното:
               „Член 3
               1.   Ограничителните мерки, предвидени в член 4, параграф 1 и член 5, параграфи 1 и 2, се налагат по отношение на лица и образувания, посочени от Комитета по санкциите поради участието или предоставянето на подкрепа при действия, които застрашават мира, стабилността или сигурността в ДРК. Подобни действия включват:

                           а)

                           действия в нарушение на оръжейното ембарго и свързаните с него мерки, посочени в член 1;

                           б)

                           изпълнение на ролята на политически и военни лидери на чужди въоръжени групировки, действащи в ДРК, които възпрепятстват разоръжаването и доброволното репатриране или обратното заселване на бойците, които са част от тези групировки;

                           в)

                           изпълнение на ролята на политически и военни лидери на конгоанските милиции, включително получаващите подкрепа, идваща извън ДРК, които възпрепятстват участието на своите бойци в процесите на разоръжаване, демобилизация и реинтеграция;

                           г)

                           набиране или използване на деца във въоръжения конфликт в ДРК в нарушение на приложимото международно право;

                           д)

                           участие в планирането, ръководенето или извършването на действия в ДРК, които съставляват нарушение на правата на човека или нарушение или погазване на приложимото международно хуманитарно право, включително действия, насочени срещу цивилното население, включително убиване и осакатяване, изнасилване и други форми на сексуално насилие, отвличане, насилствено разселване и нападения над училища и болници;

                           е)

                           възпрепятстване на достъпа до хуманитарна помощ или нейното разпределяне в ДРК;

                           ж)

                           оказване на подкрепа за лица или образувания, включително въоръжени групировки или престъпни мрежи, участващи в дейности, дестабилизиращи ДРК чрез незаконна експлоатация или търговия с природни ресурси, включително злато или дива флора и фауна, както и продукти от дивата флора или фауна;

                           з)

                           действия от името или по указания на посочено в списъка лице или образувание, или от името или по указания на образувание, притежавано или контролирано от посочено в списъка лице или образувание;

                           и)

                           планиране, ръководене, спонсориране или участие в нападения срещу мироопазващите сили на MONUSCO или персонал на ООН;

                           й)

                           предоставяне на финансова, материална или технологична подкрепа или стоки или услуги на посочено в списъка лице или образувание.

                     Съответните лица и образувания, обхванати от настоящия параграф, са включени в списъка в приложение I.
               2.   Ограничителните мерки, предвидени в член 4, параграф 1 и член 5, параграфи 1 и 2, се налагат на лица и образувания:

                           а)

                           които възпрепятстват намирането на консенсусно и мирно решение за провеждането на избори в ДРК, включително чрез актове на насилие, репресии или подбуждане към насилие, или чрез подкопаване на принципите на правовата държава;

                           б)

                           които участват в планирането, ръководенето или извършването на действия, които представляват сериозни нарушения или злоупотреби с правата на човека в ДРК;

                           в)

                           които са свързани с посочените в букви а) и б);

                     и са изброени в приложение II.“;

               2)

               Член 4 се заменя със следното:
               „Член 4
               1.   Държавите членки предприемат необходимите мерки за предотвратяване на влизането или транзитното преминаване през техните територии на лицата, посочени в член 3.
               2.   Параграф 1 не задължава никоя държава членка да отказва на своите граждани влизане на територията си.
               3.   По отношение на лицата, посочени в член 3, параграф 1, параграф 1 от настоящия член не се прилага:

                           а)

                           когато Комитетът по санкциите определи предварително и отделно за всеки конкретен случай, че влизането или транзитното преминаване е оправдано въз основа на хуманитарни нужди, включително религиозни задължения;

                           б)

                           когато Комитетът по санкциите стигне до заключението, че освобождаването от мерките ще подпомогне постигането на целите на съответните резолюции на Съвета за сигурност на ООН, а именно постигане на мир и национално помирение в ДРК и на стабилност в региона,

                           в)

                           когато Комитетът по санкциите разреши предварително и отделно за всеки конкретен случай транзитното преминаване на лица, които се връщат на територията на държавата, на която са граждани, или които участват в усилията за съдебно преследване на извършителите на тежки нарушения на правата на човека или на международното хуманитарно право,

                           г)

                           когато такова влизане или транзитно преминаване е необходимо за провеждането на съдебен процес.

                     В случаи когато, съгласно настоящия параграф, държава членка разреши влизането или транзитното преминаване през нейната територия на лица, посочени от Комитета по санкциите, това разрешение се ограничава до целта, за която е дадено, и до лицата, за които се отнася.
               4.   По отношение на лицата, посочени в член 3, параграф 2, параграф 1 от настоящия член се прилага, без да се засягат случаите, когато дадена държава членка е обвързана със задължение по международното право, а именно:

                           а)

                           в качеството на държава — домакин на международна междуправителствена организация;

                           б)

                           в качеството на държава — домакин на международна конференция, свикана от ООН или провеждана под нейната егида;

                           в)

                           съгласно многостранно споразумение, предоставящо привилегии и имунитети; или

                           г)

                           съгласно Договора за помирение от 1929 г. („Латерански договор“), сключен от Светия престол (града държава Ватикан) и Италия.

                     5.   Параграф 4 се приема за приложим и в случаите, когато дадена държава членка е държава — домакин на Организацията за сигурност и сътрудничество в Европа (ОССЕ).
               6.   Когато дадена държава членка предоставя освобождаване съгласно параграф 4 или 5, тя надлежно информира Съвета за това.
               7.   По отношение на лицата, посочени в член 3, параграф 2, държавите членки могат да предоставят освобождаване от мерките, наложени съгласно параграф 1 от настоящия член, когато пътуването е оправдано поради спешни хуманитарни нужди или поради участие в междуправителствени срещи и в срещи, които се провеждат с подкрепата на Европейския съюз или чийто домакин е ЕС или държава членка, поела председателството на ОССЕ, и на които се провежда политически диалог, пряко насърчаващ политическите цели на ограничителните мерки, включително демокрацията, правата на човека и принципите на правовата държава в ДРК.
               8.   Държава членка, която желае да предостави освобождаване съгласно параграф 7, уведомява писмено Съвета за това. Счита се, че е предоставено освобождаване, освен ако един или няколко от членовете на Съвета не направят възражение в писмена форма в срок от два работни дни от получаването на уведомлението за предложеното освобождаване. В случай че един или няколко от членовете на Съвета направят възражение, Съветът може да реши с квалифицирано мнозинство да предостави предложеното освобождаване.
               9.   Когато в съответствие с параграф 4, 5, 6, 7 или 8 държава членка разреши на посочени в приложение II лица да влязат на нейна територия или да преминат транзитно през нея, това разрешение се ограничава строго до целта, за която е дадено, и до лицата, за които пряко се отнася.“;

               3)

               Член 5 се заменя със следното:
               „Член 5
               1.   Замразяват се всички финансови средства, други финансови активи и икономически ресурси, притежавани или контролирани пряко или непряко от лицата или образуванията, посочени в член 3, или държани от образувания, притежавани или контролирани пряко или непряко от такива лица или от всяко друго лице или образувание, действащо от тяхно име или ръководство, съгласно посоченото в приложения I и II.
               2.   Никакви финансови средства, други финансови активи или икономически ресурси не се предоставят пряко или непряко на лицата и образуванията, посочени в параграф 1, или в тяхна полза.
               3.   По отношение на лицата и образуванията, посочени в член 3, параграф 1, държавите членки могат да разрешат освобождаване от мерките, посочени в параграфи 1 и 2, за финансови средства, други финансови активи и икономически ресурси, които са:

                           а)

                           необходими за покриване на основни разходи, включително разходите за хранителни продукти, плащане на наем или ипотечен заем, лекарства и медицинско лечение, данъци, застрахователни премии и такси за комунални услуги;

                           б)

                           предназначени изключително за заплащане на разумни по размер хонорари и за възстановяване на извършени разходи, свързани с предоставянето на правни услуги;

                           в)

                           предназначени изключително за заплащането на хонорари или такси за услуги, съгласно националното законодателство, за текущо поддържане или управление на замразени финансови средства или други финансови активи и икономически ресурси;

                           г)

                           необходими за извънредни разходи, след нотификация от съответната държава членка до Комитета по санкциите и одобрение от негова страна; или

                           д)

                           предмет на обезпечение или решение, постановено в рамките на съдебно, административно или арбитражно производство, като в такъв случай тези финансови средства, други финансови активи и икономически ресурси могат да бъдат използвани за изпълнение върху това обезпечение или решение, при условие че обезпечението или решението е било постановено преди посочване от Комитета по санкциите на съответното лице или образувание и че не е в полза на лице или образувание, посочено в член 3, след като съответната държава членка нотифицира Комитета по санкциите.

                     4.   Освобождаването, посочено в параграф 3, букви а), б) и в), може да бъде извършено, след като съответната държава членка нотифицира Комитета по санкциите за намерението си да разреши, когато е целесъобразно, достъпа до такива финансови средства, други финансови активи и икономически ресурси, и при липса на отрицателно решение от Комитета по санкциите в рамките на четири работни дни от нотифицирането.
               5.   По отношение на лицата и образуванията, посочени в член 3, параграф 2, компетентният орган на дадена държава членка може да разреши освобождаването на определени замразени финансови средства или икономически ресурси или предоставянето на определени финансови средства или икономически ресурси при условия, които сметне за подходящи, след като установи, че съответните финансови средства или икономически ресурси са:

                           а)

                           необходими за задоволяване на основните нужди на лицата и образуванията и на членовете на семействата на такива физически лица, които са на тяхна издръжка, включително разходи за храна, наем или ипотечен заем, лекарства и медицинско обслужване, данъци, застрахователни премии и такси за комунални услуги;

                           б)

                           предназначени изключително за заплащане на разумни по размер хонорари и за възстановяване на извършени разходи, свързани с предоставянето на правни услуги;

                           в)

                           предназначени изключително за заплащането на хонорари или такси за услуги за текущо поддържане или управление на замразени финансови средства или икономически ресурси; или

                           г)

                           необходими за извънредни разходи, при условие че най-малко две седмици преди даването на разрешение компетентният орган е уведомил компетентните органи на останалите държави членки и Комисията за основанията, поради които смята, че следва да бъде дадено конкретно разрешение.

                     Съответната държава членка информира останалите държави членки и Комисията за всяко разрешение, дадено по настоящия параграф.
               6.   Чрез дерогация от параграфи 1 и 2 компетентните органи на държава членка могат да разрешат освобождаването на определени замразени финансови средства или икономически ресурси за лицата и образуванията, включени в списъка в приложение II, ако са изпълнени следните условия:

                           а)

                           финансовите средства или икономическите ресурси са предмет на арбитражно решение, постановено преди датата, на която лицето или образуванието е включено в списъка в приложение II, или на съдебно или административно решение, постановено в Съюза, или на съдебно решение, подлежащо на изпълнение в съответната държава членка, преди или след тази дата;

                           б)

                           финансовите средства или икономическите ресурси ще бъдат използвани изключително за удовлетворяване на правни претенции, обезпечени или признати за основателни с такова решение, в границите, установени от приложимите законови и подзаконови актове, уреждащи правата на лицата с такива правни претенции;

                           в)

                           решението не е в полза на лице или образувание, посочено в приложение I или II; и

                           г)

                           признаването, че решението не противоречи на обществения ред в съответната държава членка.

                     Съответната държава членка информира останалите държави членки и Комисията за всякакви разрешения, дадени по настоящия параграф.
               7.   По отношение на лица и образувания, включени в списъка в приложение II, могат да бъдат предоставяни освобождавания за финансови средства и икономически ресурси, които са необходими за хуманитарни цели, като предоставяне или улесняване на предоставянето на помощ, включително медицински доставки и храна или трансфер на хуманитарни работници и свързана помощ, или за евакуации от ДРК.
               8.   Параграфи 1 и 2 не възпрепятстват посочено в списъка в приложение II лице или образувание да извършва плащане, дължимо по договор, сключен преди датата на включване на това лице или образувание в този списък, при условие че съответната държава членка е установила, че плащането не се получава пряко или косвено от лице или образувание, посочено в приложение I или II.
               9.   Параграф 2 не се прилага за добавянето към замразени сметки на:

                           а)

                           лихви или други доходи от тези сметки; или

                           б)

                           плащания, дължими по договори, споразумения или задължения, сключени или възникнали преди датата, на която тези сметки са станали предмет на ограничителните мерки,

                           в)

                           плащания, дължими на лицата и образуванията, посочени в член 3, параграф 2, по съдебни, административни или арбитражни решения, постановени в Съюза или подлежащи на изпълнение в съответната държава членка,

                     при условие че за всички такива лихви, други приходи и плащания продължава да се прилага параграф 1.“;

               4)

               Член 6 се заменя със следното:
               „Член 6
               1.   Съветът изменя списъка, който се съдържа в приложение I, въз основа на определеното от Съвета за сигурност на ООН или от Комитета по санкциите.
               2.   Съветът, по предложение на държава членка или на върховния представител на Съюза по въпросите на външните работи и политиката на сигурност, съставя и изменя списъка в приложение II.“;

               5)

               Член 7 се заменя със следното:
               „Член 7
               1.   Когато Съветът за сигурност на ООН или Комитетът по санкциите включва в списъка лице или образувание, Съветът включва това лице или образувание в приложение I. Съветът уведомява засегнатото лице или образувание за решението си, включително за основанията за включването му в списъка, или пряко, ако адресът е известен, или чрез публикуване на известие, за да предостави възможност на това лице или образувание да представи възражения.
               2.   Съветът уведомява засегнатото лице или образувание за решението, посочено в член 6, параграф 2, включително за основанията за включването му в списъка, или пряко, ако адресът е известен, или чрез публикуване на известие, за да предостави възможност на това лице или образувание да представи възражения.
               3.   Когато има направени възражения или когато има представени нови съществени доказателства, Съветът преразглежда решението си и информира засегнатото лице или образувание за това.“;

               6)

               Член 8 се заменя със следното:
               „Член 8
               1.   В приложение I се съдържат основанията за включване в списъка на изброените в него лица и образувания, както е предвидено от Съвета за сигурност на ООН или от Комитета по санкциите.
               2.   В приложение I се съдържа също информация, ако има такава, предоставена от Съвета за сигурност на ООН или от Комитета по санкциите, която е необходима за идентифициране на засегнатите лица или образувания. По отношение на лицата информацията може да включва имената, включително псевдонимите, датата и мястото на раждане, гражданството, номера на паспорта и на личната карта, пола, адреса, ако е известен, и длъжността или професията. По отношение на образуванията информацията може да включва наименованията, мястото и датата на регистрация, регистрационния номер и мястото на дейност. Приложение I включва също и датата на посочване от Съвета за сигурност на ООН или от Комитета по санкциите.
               3.   Приложение II включва основанията за включване в списъка на изброените в него лица и образувания.
               4.   В приложение II се съдържа също информацията, необходима за идентифициране на засегнатите лица или образувания, когато тази информация е налична. По отношение на физическите лица информацията може да включва имената, включително псевдонимите, датата и мястото на раждане, гражданството, номера на паспорта и на личната карта, пола, адреса, ако е известен, и длъжността или професията. По отношение на образуванията информацията може да включва наименованията, мястото и датата на регистрация, регистрационния номер и мястото на дейност.“;

               7)

               Член 9 се заменя със следното:
               „Член 9
               1.   Настоящото решение се преразглежда, изменя или отменя по целесъобразност, по-специално в светлината на съответните решения на Съвета за сигурност на ООН.
               2.   Мерките, посочени в член 3, параграф 2, се прилагат до 12 декември 2017 г. Действието на тези мерки се удължава или изменя по целесъобразност, ако Съветът прецени, че целите им не са постигнати.“;

               8)

               Приложението към Решение 2010/788/ОВППС се преименува на приложение I и заглавията в това приложение се заменят със следното „а) Списък на лицата, посочени в член 3, параграф 1“ и „б) Списък на образуванията, посочени в член 3, параграф 1“;

         Член 2
   Настоящото решение влиза в сила в деня на публикуването му в Официален вестник на Европейския съюз.

      Съставено в Брюксел на 12 декември 2016 година.

            За Съвета

            Председател

         F. MOGHERINI

      (1)  Решение 2010/788/ОВППС на Съвета от 20 декември 2010 г. относно ограничителни мерки по отношение на Демократична република Конго и за отмяна на Обща позиция 2008/369/ОВППС (ОВ L 336, 21.12.2010 г., стр. 30).

      ПРИЛОЖЕНИЕ
      Добавя се следното приложение:

            „ПРИЛОЖЕНИЕ II
            СПИСЪК НА ЛИЦАТА И ОБРАЗУВАНИЯТА, ПОСОЧЕНИ В ЧЛЕН 3, ПАРАГРАФ 2
            А.   ЛИЦА

                        Име

                        Идентификационни данни

                        Основания за включване в списъка

                        Дата на включване в списъка

                        1.

                        Ilunga Kampete

                        изв. още като Gaston Hughes Ilunga Kampete; изв. още като Hugues Raston Ilunga Kampete.
                        Роден на 24.11.1964 г. в Lubumbashi, военен идентификационен номер: 1-64-86-22311-29. Гражданство: ДРК.

                        В качеството си на Командващ републиканската гвардия (GR) Ilunga Kampete е отговарял за поделения на GR, разположени на земя и участвали в употребата на прекомерна сила и жестоки репресии през септември 2016 г. в Киншаса. В това си качество Ilunga Kampete е участвал в планирането, ръководенето или извършването на действия, които съставляват тежки нарушения на правата на човека в ДРК.

                        12.12.2016 г.

                        2.

                        Gabriel Amisi Kumba

                        изв. още като Gabriel Amisi Nkumba; изв. още като „Tango Fort“; изв. още като „Tango Four“.
                        Роден на 28.5.1964 г. в Malela, военен идентификационен номер: 1-64-87-77512-30. Гражданство: ДРК.

                        Командващ 1-ва отбранителна зона на конгоанската армия (FARDC), чиито сили са участвали в употребата на прекомерна сила и жестоки репресии през септември 2016 г. в Киншаса. В това си качество Gabriel Amisi Kumba е участвал в планирането, ръководенето или извършването на действия, които съставляват тежки нарушения на правата на човека в ДРК.

                        12.12.2016 г.

                        3.

                        Ferdinand Ilunga Luyoyo

                        Роден на 8.3.1973 г. в Lubumbashi.
                        Номер на паспорта: OB0260335 (валиден от 15.4.2011 г. до 14.4.2016 г.). Гражданство: ДРК.

                        В качеството си на Командващ звеното за борба с безредиците Légion Nationale d'Intervention Ferdinand Ilunga Luyoyo е отговорен за употребата на прекомерна сила и жестоки репресии през септември 2016 г. в Киншаса. В това си качество Ferdinand Ilunga Luyoyo е участвал в планирането, ръководенето или извършването на действия, които съставляват тежки нарушения на правата на човека в ДРК.

                        12.12.2016 г.

                        4.

                        Celestin Kanyama

                        изв. още като Kanyama Tshisiku Celestin; изв. още като Kanyama Celestin Cishiku Antoine, изв. още като Kanyama Cishiku Bilolo Célestin, изв. още като Esprit de mort
                        Роден на 4.10.1960 г. в Kananga. Гражданство: ДРК. Номер на паспорта: OB0637580 (валиден от 20.5.2014 г. до 19.5.2019 г.).
                        Получил шенгенска виза № 011518403, издадена на 2.7.2016 г.

                        В качеството си на Началник на полицията в Киншаса (PNC) е отговорен за употребата на прекомерна сила и жестоки репресии през септември 2016 г. в Киншаса. В това си качество Celestin Kanyama е участвал в планирането, ръководенето или извършването на действия, които съставляват тежки нарушения на правата на човека в ДРК.

                        12.12.2016 г.

                        5.

                        John Numbi

                        изв. още като John Numbi Banza Tambo; изв. още като John Numbi Banza Ntambo; изв. още като Tambo Numbi.
                        Роден на 16.8.1962 г. в Jadotville-Likasi-Kolwezi. Гражданство: ДРК.

                        Бивш генерален инспектор в националната полиция на Конго (PNC), John Numbi остава влиятелна фигура, участвала значително в кампанията за сплашване, придружена с насилие, по време на изборите за губернатор през март 2016 г. в четирите нови провинции на бившата провинция Katanga в ДРК.

                        12.12.2016 г.

                        6.

                        Roger Kibelisa

                        изв. още като Roger Kibelisa Ngambaswi.
                        Гражданство: ДРК.

                        В качеството си на Директор на вътрешните работи в националната разузнавателна служба (ANR) Roger Kibelisa участва в кампанията за сплашване, осъщесвявана от служителите на ANR спрямо членове на опозицията, включително на произволни арести и задържане. Поради това Roger Kibelisa е нарушил върховенството на закона и е възпрепятствал намирането на консенсусно и мирно решение за изборите в ДРК.

                        12.12.2016 г.

                        7.

                        Delphin Kaimbi

                        изв. още като Delphin Kahimbi Kasagwe; изв. още като Delphin Kayimbi Demba Kasangwe; изв. още като Delphin Kahimbi Kasangwe; изв. още като Delphin Kahimbi Demba Kasangwe; изв. още като Delphin Kasagwe Kahimbi.
                        Роден на 15.1.1969 г. (или на 15.7.1969 г.) в Kiniezire/Goma. Гражданство: ДРК. Дипломатически паспорт № DB0006669 (валиден от 13.11.2013 г. до 12.11.2018 г.)

                        Началник на военния разузнавателен орган (бившия DEMIAP), част от Националния оперативен център, ръководната и контролната структура, отговорна за произволни арести и жестоки репресии в Киншаса през септември 2016 г., както и отговорен за силите, участвали в сплашване и произволни арести, което възпрепятства намирането на консенсусно и мирно решение за изборите в ДРК.

                        12.12.2016 г.

                  Б.   ОБРАЗУВАНИЯ“.


title: Решение на Комисията от 10 август 2010 година за създаване на Група на европейските регулатори на пощенски услуги  Текст от значение за ЕИП

text:
               11.8.2010

               BG

               Официален вестник на Европейския съюз

               C 217/7

         РЕШЕНИЕ НА КОМИСИЯТА
   от 10 август 2010 година
   за създаване на Група на европейските регулатори на пощенски услуги
   (текст от значение за ЕИП)
   2010/C 217/07
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като има предвид, че:

               (1)

               С Директива 97/67/ЕО на Европейския парламент и на Съвета от 15 декември 1997 година относно общите правила за развитието на вътрешния пазар на пощенските услуги в Общността и за подобряването на качеството на услугата се създава регулаторна рамка за условията, уреждащи предоставянето на пощенски услуги в рамките на Европейския съюз и създаването на вътрешния пазар за пощенски услуги.

               (2)

               Съгласно Директива 97/67/ЕО държавите-членки трябва да определят един или повече национални регулаторни органи за пощенския отрасъл, които да изпълняват посочените в същата директива регулаторни задачи. Тези национални регулаторни органи следва да бъдат правно отделени и функционално независими от пощенските оператори. Държавите-членки, които запазват собствеността си или контрола над доставчиците на пощенски услуги, трябва също да гарантират ефективното структурно разделение на регулаторните функции от дейностите, свързани със собствеността или контрола.

               (3)

               Отговорностите и задачите на националните регулаторни органи се различават съществено в различните държави-членки.

               (4)

               В някои области Директива 97/67/ЕО позволява гъвкавост при прилагане на общите правила с оглед на националните условия. С цел да се постигне успешно развитие на вътрешния пазар за пощенски услуги от съществено значение е съответните правила да се прилагат последователно във всички държави-членки.

               (5)

               Поради това е необходимо да се учреди група, съставена от националните регулаторни органи в областта на пощенските услуги, като се определят задачите и структурата ѝ.

               (6)

               Групата следва да бъде орган за анализ, обсъждане и консултиране на Комисията по въпроси в областта на пощенските услуги. Тя следва да спомага за улесняване на консултациите, координацията и сътрудничеството между независимите национални регулаторни органи в държавите-членки и между тези органи и Комисията с оглед консолидиране на вътрешния пазар на пощенските услуги и гарантиране на последователно прилагане на Директива 97/67/ЕО във всички държави-членки.

               (7)

               Следва да се определят правила за оповестяване на информация от членовете на групата, без да се накърняват правилата на Комисията относно сигурността, изложени в приложението към Решение 2001/844/ЕО, ЕОВС, Евратом на Комисията (1),

               (8)

               Личните данни на членовете на групата следва да бъдат обработвани в съответствие с Регламент (ЕО) № 45/2001 на Европейския парламент и на Съвета от 18 декември 2000 г. относно защитата на лицата по отношение на обработката на лични данни от институции и органи на Общността и за свободното движение на такива данни (2),

         РЕШИ:
   Член 1
   Предмет
   С настоящото се създава Група на европейските регулатори на пощенски услуги, наричана по-долу „групата“.
   Член 2
   Задачи
   Задачите на групата са:

               а)

               да съветва и подпомага Комисията при консолидиране на вътрешния пазар на пощенски услуги;

               б)

               да съветва и подпомага Комисията по всякакви въпроси, свързани с пощенските услуги, които са от нейна компетенция;

               в)

               да съветва и подпомага Комисията относно развитието на вътрешния пазар на пощенски услуги и последователното прилагане на регулаторната рамка за пощенските услуги във всички държави-членки;

               г)

               да се допитва активно, по открит и прозрачен начин, до пазарните участници, потребителите и крайните ползватели, след съгласие от страна на Комисията и на ранен етап от своята експертна работа.

         Член 3
   Членство
   1.   В състава на групата влизат националните регулаторни органи в областта на пощенските услуги. Те се представляват от ръководителите или по изключение от други представители на тези органи, както е посочено в приложението. Всяка държава-членка излъчва по един член.
   2.   Имената на националните органи се публикуват в регистъра на експертните групи на Комисията.
   Член 4
   Функциониране
   1.   Групата избира председател измежду своите членове. Председателят свиква заседанията на групата със съгласието на Комисията.
   2.   Със съгласието на службите на Комисията могат да се създават подгрупи, които да разглеждат конкретни въпроси въз основа на предоставен от групата мандат.
   3.   Независимите национални регулатори органи в сектора на пощенските услуги от държавите от Европейското икономическо пространство, които не са държави-членки, и от страните кандидатки за присъединяване към Европейския съюз имат статут на наблюдатели и са представлявани на подходящо равнище. Със съгласието на представители на Комисията групата може да покани в специални случаи други експерти и наблюдатели да присъстват на заседанията.
   4.   Членовете на експертните групи и техните представители, както и поканените експерти и наблюдатели спазват задълженията за професионална тайна, предвидени в Договорите, и правилата за тяхното прилагане, както и правилата на Комисията относно сигурността на защитата на класифицираната информация на ЕС, предвидени в приложението към Решение на Комисията 2001/844/ЕО, ЕОВС, Евратом. Комисията предприема всички целесъобразни мерки, ако тези задължения не са спазени.
   5.   Групата и нейните подгрупи обикновено заседават в сградите на Комисията в съответствие с определените от нея процедури и график. Комисията осигурява секретарските услуги. Други длъжностни лица на Комисията, проявяващи интерес към разискванията, могат да участват в заседанията на групата и на нейните подгрупи.
   6.   Групата приема свой процедурен правилник въз основа на стандартните процедурни правилници, приети от Комисията (3).
   Член 5
   Разходи за заседанията
   1.   Комисията възстановява пътните, а когато е необходимо, и дневните разходи на членовете, експертите и наблюдателите във връзка с дейността на групата в съответствие с правилата на Комисията за възстановяване на разходите на външни експерти.
   2.   На членовете, експертите и наблюдателите не се заплаща възнаграждение за предоставените от тях услуги.
   3.   Разходите за заседанията се възстановяват в границите на годишния бюджет, определен за групата от съответните служби на Комисията.
   Член 6
   Годишен отчет
   Групата представя на Комисията годишен отчет за дейностите си.
   Член 7
   Приложимост
   1.   Настоящото решение влиза в сила в деня на публикуването му в Официален вестник на Европейския съюз.
   2.   Групата поема своите задължения от датата на влизане в сила на настоящото решение.

      Съставено в Брюксел на 10 август 2010 година.

            За Комисията

            Председател

         José Manuel BARROSO

      (1)  ОВ L 317, 3.12.2001 г., стр. 1.

      (2)  ОВ L 8, 12.1.2001 г., стр. 1.

      (3)  Виж стандартен процедурен правилник — приложение III към документ SEC(2005) 1004.

      ПРИЛОЖЕНИЕ

         Списък на членовете на Групата на европейските регулатори на пощенски услуги

                  Държава

                  Национален регулаторен орган

                  Belgique/België

                  Institut belge des services postaux et des télécommunications (IBPT)/Belgisch Instituut voor postdiensten en telecommunicatie (BIPT)

                  България/Bulgaria

                  Комисия за регулиране на съобщенията (КРС)

                  Česká republika

                  Český telekomunikační úřad (ČTÚ)

                  Danmark

                  Færdselsstyrelsen (FSTYR)

                  Deutschland

                  Bundesnetzagentur für Elektrizität, Gas, Telekommunikation, Post und Eisenbahnen (BNetzA)

                  Eesti

                  Sideamet (SIDEAMET)

                  Ελλάδα/Elláda

                  Εθνική Επιτροπή Τηλεπικοινωνιών και Ταχυδρομείων Hellenic/Telecommunications and Post Commission (EETT)

                  España

                  Commissión Nacional del Sector Postal (CNSP)

                  France

                  Autorité de régulation des communications électroniques et des postes (ARCEP)

                  Ireland

                  Commission for Communications Regulation (ComReg)

                  Κύπρος/Kypros

                  Γραφείο Επιτρόπου Ρυθμίσεως Ηλεκτρονικών Επικοινωνιών και Ταχυδρομείων (ΓΕΡΗΕΤ)/Office of the Commissioner of Electronic Communications and Postal Regulation (OCECPR)

                  Italia

                  Съгласно член 37, параграф 2, буква з) от the Legge 4 giugno 2010, n. 96, Disposizioni per l’adempimento di obblighi derivanti dall’appartenenza dell’Italia alle Comunita’ europee — Legge comunitaria 2009, (GU n. 146 del 25.6.2010 — Suppl. Ordinario n. 138) трябва да бъде създаден национален регулаторен орган

                  Latvija

                  Sabiedrisko pakalpojumu regulēšanas komisija (SPRK)

                  Lietuva

                  Ryšių reguliavimo tarnyba (RRT)

                  Luxembourg

                  Institut luxembourgeois de régulation (ILR)

                  Magyarország

                  Nemzeti Hírközlési Hatóság (NHH)

                  Malta

                  L-Awtorità ta’ Malta dwar il-Komunikazzjoni/Malta Communications Authority (MCA)

                  Nederland

                  Onafhankelijke Post en Telecommunicatie Autoriteit (OPTA)

                  Österreich

                  Rundfunk und Telekom Regulierungs-GmbH (RTR)

                  Polska

                  Urząd Komunikacji Elektronicznej (UKE)

                  Portugal

                  Autoridade Nacional de Comunicações (Anacom)

                  România

                  Autoritatea Naționala pentru Administrare si Reglementare in Comunicații (ANCOM)

                  Slovenija

                  Agencija za pošto in elektronske komunikacije Republike Slovenije (APEK)

                  Slovensko

                  Poštový regulačný úrad (PRU)

                  Suomi/Finland

                  Viestintävirasto/Kommunikationsverket (FICORA)

                  Sverige

                  Post- och telestyrelsen (PTS)

                  United Kingdom

                  Postal Services Commission (Postcomm)


title: 2014/470/ЕС: Решение на Съвета взето по взаимно съгласие с председателя на Комисията от 17 юли 2014 година за назначаване на член на Европейската комисия

text:
               18.7.2014

               BG

               Официален вестник на Европейския съюз

               L 212/17

         РЕШЕНИЕ НА СЪВЕТА
   взето по взаимно съгласие с председателя на Комисията
   от 17 юли 2014 година
   за назначаване на член на Европейската комисия

      (2014/470/ЕС)

   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 246, втора алинея от него,
   като взе предвид становището на Европейския парламент (1),
   като има предвид, че:

               (1)

               На 9 февруари 2010 г. Европейският съвет прие Решение 2010/80/ЕС (2) за назначаване на Европейската комисия за периода до 31 октомври 2014 г.

               (2)

               В писмо от 18 юни 2014 г. председателят на Комисията г-н José Manuel DURÃO BARROSO уведоми Съвета за оставката на г-н Antonio TAJANI като член на Европейската комисия, считано от 30 юни 2014 г.

               (3)

               В съответствие с член 246, втора алинея от Договора за функционирането на Европейския съюз мястото на член, който е подал оставка, се заема за остатъка от мандата му от нов член със същото гражданство.

               (4)

               Поради това следва да се назначи нов член на Комисията,

         ПРИЕ НАСТОЯЩОТО РЕШЕНИЕ:
   Член 1
   По взаимно съгласие с председателя на Комисията г-н José Manuel DURÃO BARROSO Съветът назначава г-н Ferdinando NELLI FEROCI за член на Комисията за остатъка от мандата, който изтича на 31 октомври 2014 г.
   Член 2
   Настоящото решение влиза в сила в деня на приемането му.

      Съставено в Брюксел на 17 юли 2014 година.

            За Съвета

            Председател

         S. GOZI

      (1)  Становище от 16 юли 2014 г. (все още непубликувано в Официален вестник).

      (2)  ОВ L 38, 11.2.2010 г., стр. 7.


title: Решение (ОВППС) 2015/2298 на Комитета по политика и сигурност от 26 ноември 2015 година за назначаване на командващия мисията на ЕС за военната мисия на Европейския съюз в подкрепа на обучението на въоръжените сили на Мали (EUTM Мали) и за отмяна на Решение (ОВППС) 2015/955 (EUTM Mali/3/2015)

text:
               10.12.2015

               BG

               Официален вестник на Европейския съюз

               L 324/13

         РЕШЕНИЕ (ОВППС) 2015/2298 НА КОМИТЕТА ПО ПОЛИТИКА И СИГУРНОСТ
   от 26 ноември 2015 година
   за назначаване на командващия мисията на ЕС за военната мисия на Европейския съюз в подкрепа на обучението на въоръжените сили на Мали (EUTM Мали) и за отмяна на Решение (ОВППС) 2015/955 (EUTM Mali/3/2015)
   КОМИТЕТЪТ ПО ПОЛИТИКА И СИГУРНОСТ,
   като взе предвид Договора за Европейския съюз, и по-специално член 38 от него,
   като взе предвид Решение 2013/34/ОВППС на Съвета от 17 януари 2013 г. за военна мисия на Европейския съюз в подкрепа на обучението на въоръжените сили на Мали (EUTM Мали) (1), и по-специално член 5 от него,
   като има предвид, че:

               (1)

               Съгласно член 5, параграф 1 от Решение 2013/34/ОВППС Съветът оправомощи Комитета по политика и сигурност (КПС) в съответствие с член 38 от Договора за Европейския съюз да взема необходимите решения във връзка с упражняването на политически контрол и стратегическо ръководство на EUTM Мали, включително решенията за назначаване на следващите командващи мисията на ЕС.

               (2)

               На 16 юни 2015 г. КПС прие Решение (ОВППС) 2015/955 (2) за назначаване на бригаден генерал Franz Xaver PFRENGLE за командващ мисията на ЕС за EUTM Мали.

               (3)

               На 30 септември 2015 г. Германия предложи бригаден генерал Werner ALBL да бъде назначен за нов командващ мисията на ЕС за EUTM Мали на мястото на бригаден генерал Franz Xaver PFRENGLE.

               (4)

               Военният комитет на ЕС подкрепи препоръката.

               (5)

               Поради това Решение (ОВППС) 2015/955 следва да бъде отменено.

               (6)

               В съответствие с член 5 от Протокол № 22 относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в изготвянето и изпълнението на решения и действия на Съюза, свързани с въпросите на отбраната,

         ПРИЕ НАСТОЯЩОТО РЕШЕНИЕ:
   Член 1
   Бригаден генерал Werner ALBL се назначава за командващ мисията на ЕС за военната мисия на Европейския съюз в подкрепа на обучението на въоръжените сили на Мали (EUTM Мали), считано от 18 декември 2015 г.
   Член 2
   Решение (ОВППС) 2015/955 се отменя.
   Член 3
   Настоящото решение влиза в сила на 18 декември 2015 г.

      Съставено в Брюксел на 26 ноември 2015 година.

            За Комитета по политика и сигурност

            Председател

         W. STEVENS

      (1)  ОВ L 14, 18.1.2013 г., стр. 19.

      (2)  Решение (ОВППС) 2015/955 на Комитета за политика и сигурност от 16 юни 2015 г. за назначаване на командващия мисията на ЕС за военната мисия на Европейския съюз в подкрепа на обучението на въоръжените сили на Мали (EUTM Мали) и за отмяна на Решение EUTM MALI/3/2014 (EUTM MALI/2/2015) (ОВ L 156, 20.6.2015 г., стр. 20).


title: Решение 2009/934/ПВР на Съвета от 30 ноември 2009 година за приемане на правилата за прилагане, регламентиращи отношенията на Европол с партньорите му, включително обмена на лични данни и класифицирана информация

text:
               11.12.2009

               BG

               Официален вестник на Европейския съюз

               L 325/6

      РЕШЕНИЕ 2009/934/ПВР НА СЪВЕТА

   от 30 ноември 2009 година
   за приемане на правилата за прилагане, регламентиращи отношенията на Европол с партньорите му, включително обмена на лични данни и класифицирана информация
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Решение 2009/371/ПВР на Съвета от 6 април 2009 г. за създаване на Европейска полицейска служба (ЕВРОПОЛ) (1) („Решението за Европол“), и по-специално член 26, параграф 1, буква б) и член 59, параграф 1, буква в) от него,
   като взе предвид проекта на правила, представен от управителния съвет, по който проект съвместният надзорен орган е дал становище,
   като взе предвид становището на Европейския парламент,
   като има предвид, че в съответствие с Решението за Европол правилата за прилагане, регламентиращи отношенията на Европол с партньорите му, включително обмена на лични данни и класифицирана информация, следва да бъдат приети от Съвета с квалифицирано мнозинство, след консултация с Европейския парламент, (наричани по-нататък „правилата“),
   РЕШИ:
   ДЯЛ I

      ОБЩИ РАЗПОРЕДБИ

   Член 1
   Определения
   За целите на настоящите правила:

               а)

               „трети държави“, както е посочено в член 23, параграф 1, буква а) от Решението за Европол, са държавите, които не са членки на Европейския съюз,

               б)

               „организации“, както е посочено в член 23, параграф 1, буква б) от Решението за Европол, са организации като международните организации и техни подчинени органи, регламентирани от публичното право, или други органи, регламентирани от публичното право, създадени от или въз основа на споразумение между две или повече държави,

               в)

               „трети страни“ са трети държави и организации,

               г)

               „органи на ЕС“ са институции, органи, служби и агенции, създадени от или въз основа на Договора за Европейския съюз и на Договорите за създаване на Европейските общности, както е посочено в член 22, параграф 1 от Решението за Европол,

               д)

               „лични данни“ е всяка информация, свързана с физическо лице с установена или установяема самоличност; лице с установяема самоличност е лице, чиято самоличност може да се установи пряко или косвено, по-специално по идентификационен номер или по един или повече фактори, специфични за неговата физическа, физиологична, психическа, икономическа, културна или социална самоличност,

               е)

               „класифицирана информация“ е всяка информация или материал в каквато и да е форма, чието неразрешено разкриване би могло да причини вреда в различна степен на основните интереси на Европол, на една или повече държави-членки или на партньорите за сътрудничество на Европол, и която изисква прилагането на подходящи мерки за сигурност,

               ж)

               „стратегическо споразумение“ е споразумение, което позволява обмена на информация, с изключение на лични данни,

               з)

               „оперативно споразумение“ е споразумение, което позволява обмена на информация, включително лични данни,

               и)

               „споразумение за сътрудничество“ е стратегическо или оперативно споразумение,

               й)

               „договореност за работа“ е договореност между Европол и орган на ЕС относно сътрудничеството помежду им, която позволява обмена на информация, включително лични данни,

               к)

               „обработване на лични данни“ или „обработване“ е всяка операция или съвкупност от операции, осъществявани със или без автоматични средства по отношение на личните данни, като събиране, записване, организиране, съхраняване, адаптиране или изменение, извличане, справка, използване, разкриване чрез предаване, разпространяване или предоставяне по друг начин, подреждане или комбиниране, блокиране, заличаване или унищожаване,

               л)

               „компетентни органи“ са всички публични органи, съществуващи в държавите-членки или в трети държави, които съгласно националното законодателство отговарят за предотвратяването на престъпления и борбата с престъпността.

         Член 2
   Приложно поле
   Настоящите правила регламентират отношенията на Европол с органите на ЕС и трети страни, включително обмена на лични данни и класифицирана информация и уреждат процедурите, приложими по отношение на договарянето и сключването на споразумения за сътрудничество и договорености за работа.
   ДЯЛ II

      СКЛЮЧВАНЕ НА СПОРАЗУМЕНИЯ ЗА СЪТРУДНИЧЕСТВО ИЛИ ДОГОВОРЕНОСТИ ЗА РАБОТА

   Член 3
   Установяване на отношения с органи на ЕС
   В съответствие с член 22, параграф 1 от Решението за Европол, Европол може да установява и поддържа отношения на сътрудничество с органи на ЕС доколкото това е от значение за изпълнението на неговите задачи.
   Европол иска становището на Управителния съвет, ако възнамерява да започне преговори за сключване на споразумение за сътрудничество или договореност за работа с орган на ЕС, който не е изрично посочен в член 22, параграф 1, букви а)—е) от Решението за Европол.
   Член 4
   Процедура за сключване на споразумения за сътрудничество или договорености за работа с органи на ЕС
   1.   В съответствие с член 22, параграф 2 от Решението за Европол, Европол сключва споразумения за сътрудничество или договорености за работа с органите на ЕС с цел установяване на отношения на сътрудничество. Подобни споразумения или договорености за работа могат да засягат обмена на оперативна, стратегическа или техническа информация, включително лични данни и класифицирана информация.
   2.   Предаването на класифицирана информация е допустимо само доколкото между Европол и органа на ЕС съществува споразумение за поверителност. Комитетът по сигурността се информира за такова споразумение, което в последствие се включва в споразумението за сътрудничество или договореността за работа.
   3.   Подобни споразумения за сътрудничество или договорености за работа се сключват след одобрение от Управителния съвет.
   4.   Ако споразумението за сътрудничество или договореността за работа засягат обмена на лични данни, управителният съвет получава становището на съвместния надзорен орган преди да даде одобрението, посочено в параграф 3.
   Член 5
   Установяване на отношения с трети страни
   1.   В съответствие с член 23, параграф 1 от Решението за Европол, Европол може да установява и поддържа отношения на сътрудничество с трети страни, доколкото това е необходимо за изпълнението на неговите задачи.
   2.   В съответствие с член 23, параграф 2 от Решението за Европол, Европол сключва споразумения с третите страни, които са включени в списъка на третите държави и организации, посочен в член 26, параграф 1, буква а) от Решението за Европол. Подобни споразумения могат да засягат обмена на оперативна, стратегическа или техническа информация, включително лични данни и класифицирана информация. В случай на споразумение с трета държава, такава информация се предава посредством определена точка за контакт, посочена в споразумението.
   3.   Европол може да започне процедурата за сключването на споразумение с трета страна веднага след като тази трета страна бъде включена в списъка, посочен в параграф 2.
   4.   Ако се предвижда сключването на оперативно споразумение с трета страна, Европол прави оценка на наличието на достатъчна степен на защита на данните, осигурена от тази трета страна. Тази оценка се изпраща на Управителния съвет, който е получил предварителното становището на съвместния надзорен орган. За целите на тази оценка се вземат предвид регулаторната рамка и административната практика на съответната трета страна в областта на защитата на данните, включително действащите независими органи, отговорни за надзора по въпроси, свързани със защитата на данните.
   Член 6
   Процедура за сключване на споразумения за сътрудничество с трети страни
   1.   Въз основа на оценката, посочена в член 5, параграф 4, и като има предвид становището на съвместния надзорен орган, Управителният съвет решава дали директорът да започне преговори с третата страна за сключването на оперативно споразумение. При получаването на предварително положително решение на управителния съвет, директорът започва преговори с третата страна за сключването на такова споразумение. При отрицателно решение, Управителният съвет може да разгледа възможността за сключването на стратегическо споразумение със съответната трета страна.
   2.   Предаването на класифицирана информация от Европол е допустимо само доколкото между Европол и третата страна съществува споразумение за поверителност. Комитетът по сигурността се информира за такова споразумение, което в последствие се включва в споразумението за сътрудничество.
   3.   След приключване на преговорите по споразумението, директорът представя на управителния съвет проекта на споразумението. В случай на сключване на оперативно споразумение, управителният съвет получава становището на съвместния надзорен орган. Управителният съвет утвърждава проекта на споразумение, преди да го представи на Съвета за одобрение.
   При утвърждаване на оперативно споразумение, проектът на споразумение и становището на съвместния надзорен орган се представят на Съвета.
   4.   В съответствие с член 23, параграф 2 от Решението за Европол, подобни споразумения се сключват след одобрение от Съвета, който предварително се е консултирал с управителния съвет и доколкото такива споразумения касаят обмена на лични данни — след като е получил становището на съвместния надзорен орган чрез управителния съвет.
   Член 7
   Информиране на управителния съвет
   Директорът редовно информира управителния съвет относно актуалното състояние на текущи преговори с органи на ЕС и трети страни.
   ДЯЛ III

      ОБМЕН НА ИНФОРМАЦИЯ

      ГЛАВА I

         Получаване на информация

   Член 8
   Получаване на информация преди влизането в сила на споразумение
   Преди влизането в сила на споразумение или договореност за работа с орган на ЕС или трета страна, Европол може, в съответствие с член 22, параграф 3 и член 23, параграф 3 от Решението за Европол, пряко да получава и използва информация, включително лични данни и класифицирана информация доколкото това е необходимо за законното изпълнение на неговите задачи, изброени в член 5 от Решението за Европол.

      ГЛАВА II

         Предаване на информация

   Член 9
   Условия за предаване на информация на органи на ЕС и трети страни
   Европол може да предава информация на орган на ЕС или трета страна само при следните условия:

               1.

               Независимо от членове 11—14, информация може да се предава само след сключването на споразумение или договореност за работа с органа на ЕС или третата страна в съответствие с разпоредбите на дял II.

               2.

               Когато съответните данни са предадени на Европол от държава-членка, Европол ги предава на органи на ЕС или трети страни само със съгласието на тази държава-членка. Съответната държава-членка може да даде своето предварително съгласие за такова предаване, при общи или при конкретни условия. Това съгласие може да бъде оттеглено по всяко време.

               3.

               Ако данните не са били предадени от държава-членка, Европол се уверява, че предаването на тези данни няма да е причина за:

                           а)

                           възпрепятстване на правилното изпълнение на задачите, по отношение на които държава-членка е компетентна;

                           б)

                           застрашаване на сигурността или обществения ред в държава-членка или засягане по друг начин на нейното общо благосъстояние.

               4.

               Предаването на лични данни на трети страни е допустимо само когато:

                           а)

                           това е необходимо в отделни случаи за целите на предотвратяването или борбата с престъпления, за които Европол е компетентен; и

                           б)

                           Европол е сключил оперативно споразумение със съответните трети страни, което позволява предаването на такива данни въз основа на оценка, потвърждаваща осигуряването на достатъчна степен на защита на данните от тези трети страни в съответствие с член 5, параграф 4.

               5.

               Предаването на класифицирана информация от Европол е допустимо само когато:

                           а)

                           между Европол и органът на ЕС съществува споразумение за поверителност в съответствие с член 4, параграф 2 и член 6, параграф 2; и

                           б)

                           при предаване на данни на трети страни, това е необходимо в отделни случаи за целите на предотвратяването и борбата с престъпления, за които Европол е компетентен.

         Член 10
   Отговорност за предаването на данни
   Европол отговаря за законосъобразността на предаването на данни. Европол води на отчет всяко предаване на данни съгласно настоящите правила и основанията за предаването. Данни се предават само ако получателят поеме задължението данните да се използват единствено за целите, за които са предадени.
   Член 11
   Предаване на информация на органи на ЕС преди влизането в сила на споразумение за сътрудничество или договореност за работа
   1.   Преди влизането в сила на оперативно споразумение или договореност за работа с орган на ЕС, Европол може, в съответствие с член 22, параграф 3 от Решението за Европол и при условията, установени в член 9, параграфи 2 и 3 от настоящите правила, пряко да предава на тези органи информация, включително лични данни, доколкото това е необходимо за законното изпълнение на задачите на получателя.
   2.   Предаването на класифицирана информация от Европол е допустимо само доколкото между Европол и органа на ЕС съществува споразумение за поверителност в съответствие с член 4, параграф 2.
   Член 12
   Предаване на информация на трети страни преди влизането в сила на споразумение
   Преди влизането в сила на споразумение с трета страна, Европол може, в съответствие с член 23, параграф 4 от Решението за Европол и при условията, установени в член 9, параграфи 2 и 3 от настоящите правила, пряко да предава на тези трети страни информация, с изключение на лични данни и класифицирана информация, доколкото това е необходимо за законното изпълнение на задачите на получателя.
   Член 13
   Предаване на информация на трети страни, които не са включени в списъка на Съвета
   В съответствие с член 23, параграф 5 от Решението за Европол и съгласно условията, посочени в член 9, параграфи 2 и 3 от настоящите правила, Европол може пряко да предава информация, с изключение на лични данни и класифицирана информация, на трети страни, които не са включени в списъка, посочен в член 26, параграф 1, буква а) от Решението за Европол, доколкото това е абсолютно необходимо в отделни случаи за целите на предотвратяването или борбата с престъпления, за които Европол е компетентен.

      ГЛАВА III

         Предаване на информация в изключителни случаи

   Член 14
   Предаване на лични данни и класифицирана информация в изключителни случаи
   1.   В съответствие с член 23, параграфи 8 и 9 от Решението за Европол и при условията, посочени в член 9, параграфи 2 и 3 от настоящите правила, Европол може да предава лични данни и класифицирана информация на трети страни, доколкото директорът смята, че предаването им е абсолютно необходимо за защита на основните интереси на съответните държави-членки, които попадат в рамките на обхвата на целите на Европол или е в интерес на предотвратяването на непосредствена опасност, свързана с престъпление или терористичен акт.
   2.   При предаване на класифицирана информация директорът информира Управителния съвет и Комитетът по сигурността възможно най-бързо за решението си.
   3.   При предаване на лични данни директорът при всички обстоятелства проучва степента на защита на данните, която се прилага към съответната трета страна, с оглед балансиране на тази степен на защита на данните с посочените по-горе интереси. При това проучване директорът взема предвид всички относими елементи, като например възможността да възникне опасност, ако Европол не предаде съответните лични данни. Директорът информира възможно най-бързо управителния съвет и съвместния надзорен орган за решението си и за основата на оценката на съответствието на степента на защита на данните, осигурявана в съответната трета страна.
   4.   Преди да се пристъпи към предаване на лични данни в съответствие с параграф 1, директорът преценява съответствието на нивото на защита на данните, осигурявана в съответната трета страна, като взема предвид всички обстоятелства, които са от значение при предаването на лични данни, и по-специално:

               а)

               естеството на данните;

               б)

               целта, за която са предназначени данните;

               в)

               продължителността на предвиденото обработване;

               г)

               общите или специфични разпоредби за защита на данните, приложими към третите страни;

               д)

               дали третите страни приемат специфичните условия, изисквани от Европол за такива данни.

      ГЛАВА IV

         Специфични условия за предаването на лични данни

   Член 15
   Цели, за които се предават лични данни
   1.   Не се предават лични данни, за които не са посочени целта и основанията на искането.
   2.   Предаването на лични данни, разкриващи расов или етнически произход, политически възгледи, религиозни или философски убеждения или членство в синдикални организации, както и предаването на данни, свързани със здравето или сексуалния живот, не се разрешава, освен когато е крайно наложително.
   Член 16
   Поправяне и заличаване на лични данни
   1.   Когато Европол предава лични данни на орган на ЕС или трета страна, той гарантира, че получаващият ги орган на ЕС или трета страна поема задължението да поправи или заличи личните данни, ако стане ясно, че те са неверни, неточни, вече не са актуални или не е следвало да бъдат предадени. Когато Европол установи, че личните данни са неверни, неточни, вече не са актуални или не е следвало да бъдат предадени, получаващият ги орган на ЕС или трета страна се информират незабавно за това и от тях се изисква да нотифицират Европол за поправянето или заличаването на данните. Директорът информира Управителния съвет и съвместния надзорен орган за дейностите на Европол в тази област.
   2.   Във всяко сключено споразумение се предвижда задължение за поправяне или заличаване на данни в съответствие с посочената в параграф 1 процедура.
   3.   Когато Европол предава лични данни, той гарантира, че получаващият ги орган на ЕС или трета страна поема задължението данните да бъдат заличени, ако вече не са необходими за целта, за която са предадени.

      ГЛАВА V

         По-нататъшно предаване на данни на органи на ЕС и трети страни

   Член 17
   Компетентни органи и по-нататъшно предаване
   1.   Предаването на лични данни от Европол на трета държава и предаването в рамките на тази държава е ограничено до компетентните органи, което се посочва изрично във всяко сключено споразумение.
   2.   При договаряне на споразуменията Европол прави необходимото да гарантира, че когато е възможно, третата държава определя един компетентен орган, който да действа като национална точка за контакт между Европол и другите компетентни органи на съответната трета държава.
   3.   При предаването на лични данни, Европол гарантира, че получаващият ги орган на ЕС или трета страна поема задължението че по-нататъшното предаване на тези данни ще бъде ограничено до компетентните органи и ще се извършва при същите условията като тези, приложими при първоначалното предаване.
   4.   При невъзможност третата държава да определи един компетентен орган, който да действа като национална точка за контакт, в споразуменията може по изключение да се предвиди пряко предаване на информация от Европол на един или повече компетентни органи в рамките на съответната трета държава.
   Член 18
   Условия за по-нататъшно предаване
   1.   Европол предава лични данни само на компетентен орган на трета държава, на организация или на орган на ЕС само при условие че този орган, организация или орган на ЕС приеме да не съобщава тези лични данни на други органи на ЕС или трети страни, освен при условията, установени в параграф 2.
   2.   По-нататъшното предаване на лични данни от компетентен орган на трета държава, организация или орган на ЕС, с който Европол е сключил оперативно споразумение, може да става само:

               а)

               с предварителното съгласие на Европол, когато органът на ЕС или третата страна, които получават данните, са сключили оперативно споразумение с Европол; или

               б)

               по изключение, след разрешение на директора, като се отчита нивото на защита на данните, приложимо към органа на ЕС или третата страна, ако той смята, че по-нататъшното предаване на личните данни от органа на ЕС или третата страна е абсолютно необходимо:

                           i)

                           за защита на основните интереси на съответните държави-членки които попадат в рамките на обхвата на целите на Европол, или

                           ii)

                           в интерес на предотвратяването на непосредствена опасност, свързана с престъпление или терористичен акт.

         3.   По-нататъшно предаване на данни, съобщени на Европол от държава-членка, не се разрешава без предварителното съгласие на съответната държава-членка. Директорът информира съответната държава-членка за основанията за предаването на данните чрез орган на ЕС или трета страна вместо чрез пряко предаване на такива данни.

      ГЛАВА VI

         Специфични условия за получаването от Европол на информация от трета страна

   Член 19
   Оценка на източника и на информацията
   1.   За да определи надеждността на информация, получена от Европол, както и на нейния източник, Европол изисква от органа на ЕС или третата страна, да оцени, доколкото е възможно, информацията и нейния източник в съответствие с критериите, установени в член 12 от Решение 2009/936/ПВР на Съвета за приемане на правила за прилагане към аналитичните работни досиета на Европол (2) („правилата за прилагане към аналитичните работни досиета на Европол“).
   2.   Ако не бъде предоставена такава оценка, Европол се опитва, доколкото е възможно, да оцени надеждността на източника или на информацията, въз основа на информация, която вече притежава, в съответствие с критериите, установени в член 12 от Правилата за прилагане към аналитичните работни досиета на Европол.
   3.   В споразумение Европол и орган на ЕС или трета страна могат да постигнат най-общо съгласие относно оценката на конкретен тип информация и конкретни източници в съответствие с критериите, установени в член 12 от Правилата за прилагане към аналитичните работни досиета на Европол.
   Член 20
   Поправяне и заличаване на информация, получена от Европол
   1.   В споразуменията се предвижда, че всеки орган на ЕС или трета страна информира Европол, когато поправя или заличава предадена на Европол информация.
   2.   Когато орган на ЕС или трета страна информира Европол, че е променил или заличил предадена на Европол информация, Европол съответно променя или заличава тази информация. Европол не заличава информацията, ако все още е необходимо обработване за целите на съответните аналитични работни досиета или когато информацията се съхранява в друго досие с данни на Европол или Европол има допълнителен интерес от нея, основаващ се на разузнавателни данни, които са по-обширни от притежаваните от предаващия орган на ЕС или третата страна. Европол информира съответния орган на ЕС или трета страна, че тази информация продължава да се съхранява.
   3.   Ако Европол има основание да смята, че предоставената информация е неточна или вече не е актуална, той информира органа на ЕС или третата страна, предоставила информацията, и изисква органа на ЕС или третата страна да уведомят Интерпол за позиция им по този въпрос. Когато Европол поправя или заличава информация в съответствие с член 31, параграф 1 от Решението за Европол, той уведомява предоставилия информацията орган на ЕС или трета страна за поправката или заличаването.
   4.   Без да се засяга член 31 от Решението за Европол, информация, явно получена от трета държава при очевидно нарушаване на човешките права, не се обработва.
   5.   В споразуменията се предвижда, че органът на ЕС или третата страна, информира Европол, когато е възможно, в случаите при които има основания да смята, че предоставената информация е неточна или вече не е актуална.
   ДЯЛ IV

      ЗАКЛЮЧИТЕЛНИ РАЗПОРЕДБИ

   Член 21
   Влизане в сила
   Настоящите правила влизат в сила на 1 януари 2010 г.

      Съставено в Брюксел на 30 ноември 2009 година.

            За Съвета

            Председател

         B. ASK

      (1)  ОВ L 121, 15.5.2009 г., стp. 37.

      (2)  Вж. стр. 14 от настоящия брой на Официален вестник.